Юля Цімафеева – беларуская паэтка, перакладчыца, фатографка. Аўтарка двух зборнікаў паэзіі, яе вершы перакладзеныя на некалькі еўрапейскіх моваў. Удзельніца літаратурных фестываляў у Беларусі і за мяжой. Яе першая фотавыстава “Сіні: колер вясковага жыцця” (Blau: eine dörfliche Lebensfarbe) прайшла ў Потсдамскім універсітэце (Германія), другая “Менск вачыма аператара дрона іншаземнага касмічнага карабля” – у Беларускім доме ў Варшаве (Польшча). Фотаздымкі Юлі Цімафеевай друкаваліся ў беларускіх і замежных часопісах.